“ศูนย์วิจัยกสิกร” คงจีดีพีไทยปี 66 โต 3.7% อานิสงส์ท่องเที่ยวฟื้น
ศูนย์วิจัยกสิกรไทย คงประมาณการ GDP ปี 66 ที่ 3.7% รับท่องเที่ยวปรับตัวดีขึ้น ตามจำนวนนักท่องเที่ยวต่างชาติที่ฟื้นตัวชัดเจน 
ศูนย์วิจัยกสิกรไทย คงประมาณการ GDP ปี 66 ที่ 3.7% รับท่องเที่ยวปรับตัวดีขึ้น ตามจำนวนนักท่องเที่ยวต่างชาติที่ฟื้นตัวชัดเจน
23 มี.ค. 2566

ผู้สื่อข่าวรายงานว่า ศูนย์วิจัยกสิกรไทย คงประมาณการ GDP ปี 2566 ที่ 3.7% แต่ปรับลดการส่งออกลงเหลือ -1.2% จากเดิม -0.5%
ขณะที่สถานการณ์ท่องเที่ยวปรับตัวดีขึ้น ตามจำนวนนักท่องเที่ยวต่างชาติที่ฟื้นตัวชัดเจนในช่วงไตรมาสแรก โดยคาดว่าทั้งปีจำนวนนักท่องเที่ยวต่างชาติที่เดินทางเข้าจะอยู่ที่ราว 28.5 ล้านคน
ส่วนวิกฤตสถาบันการเงินในต่างประเทศนั้น มองว่ายังอยู่ในกรอบจำกัด
ทั้งนี้พร้อมมองแนวโน้มค่าเงินบาทยังผันผวนค่อนข้างมากต่อไปในไตรมาส 2/65 ท่ามกลางสถานการณ์ในต่างประเทศที่ยังไม่นิ่ง และการปรับขึ้นดอกเบี้ยของธนาคารกลางสหรัฐ (เฟด) ที่ชะลอความแรงลง ทำให้เงินบาทมีโอกาสแกว่งตัวในทิศทางที่แข็งค่าขึ้น โดยคาดว่าประชุมคณะกรรมการนโยบายการเงิน (กนง.) รอบนี้จะปรับขึ้นดอกเบี้ยอีก 0.25%